stanford-oval/wikipedia huggingface dataset:
חוק גאוס
פיתוח מתמטי > הגדרת השטף והשטף החשמלי > חישוב השטף החשמלי הפועל על משטח גאוסי

כיוון שכיוונו של ווקטור המשטח משתנה כתלות במיקום על המשטח הגאוסי, לא ניתן להתייחס למשטח כולו כאל יחידה אחת. כמו כן גם וקטור הכוח יכול להשתנות כתלות במיקום. על כן, כדי לחשב את השטף נחלק את המשטח לפיסות קטנות כרצוננו עד אשר כיפופו יהיה ניתן להזנחה, והשינוי בשדה הווקטורי עליו יהיה זניח גם הוא. לבסוף, נסכום את המכפלות הסקלריות בין כל פיסה אינפיניטסימלית לבין השדה. כאשר גודל חתיכות המשטח שואף לאפס, הסכום הופך לאינטגרל משטחי כדלהלן:  \Phi {\overset {\underset {\mathrm {def} }{}}{=}}\lim _{\underset {dS\to 0}{n\to \infty }}\sum _{i=1}^{n}{\vec {F}}(x_{i})\cdot {\vec {dS}}_{i}=\iint \limits _{S}{\vec {F}}(x){\vec {dS}}
פיתוח מתמטי > חישוב שטף לפי הגדרה דרך מעטפת המקיפה מטען

באמצעות חוק קולון ניתן לחשב את השטף החשמלי סביב מעטפת כדורית היפותטית העוטפת מטען. עבור כל נקודה במרחק שווה מן המטען החשמלי, השדה החשמלי הוא באותו גודל קבוע וכיוונו רדיאלי, כלפי חוץ, ולכן הזווית בינו לבין וקטור המשטח היא אפס. מכאן:  \Phi {\overset {\underset {\mathrm {def} }{}}{=}}\lim _{\underset {dS\to 0}{n\to \infty }}\sum _{i=1}^{n}E(x){dS}_{i}cos(0)=E\lim _{\underset {dS\to 0}{n\to \infty }}\sum _{i=1}^{n}{dS}_{i}.
סכום כל חלקיקי השטח הוא שטח כלל המעטפת בגודל R ששטחה  4\pi R^{2}.
מכאן:  \Phi =4\pi R^{2}E={\frac {kQ}{R^{2}}}4\pi R^{2}=kQ4\pi . זהו גודל קבוע אשר תכונה מהותית בו היא שהוא לא תלוי כלל בגודל המעטפת.
פיתוח מתמטי > גזירת החוק

הודות לתכונה שהוכחה לעיל ניתן לומר שללא תלות בגודל המעטפת כאשר מדובר במשטח גאוסי השטף של מטען בודד דרכו הוא פרופורציוני למטען שבתוכו. משימוש בעקרון הסופרפוזיציה של הכוח החשמלי ניתן להפריד כל סט של מטענים למטענים בדידים ולהכיל עליהם את המשפט הנ"ל. מכאן שהשטף הכולל יהיה סכום השדות הפועלים על אותם פיסות המשטח. לכן ניתן לומר כי השטף הכולל הוא סכום כלל השטפים החלקיים, ואם כל שטף חלקי פרופרציוני למטען המשרה אותו משמע שהשטף הכולל פרופרציוני גם הוא למטענים המשרים אותו, וזהו החוק של גאוס לשטף חשמלי. כאשר בניסוח המקובל נעשה שימוש במקדם דיאלקטריות הריק תוך המרת הקבועים שהוצגו לעיל כך:  \Phi =kQ4\pi ={\frac {Q}{\varepsilon _{0}}}
פיתוח מתמטי > חוק גאוס בניסוח אינטגרלי

הניסוח המתמטי של החוק בצורתו האינטגרלית הוא:
\Phi _{E}= {\scriptstyle _{S}} \mathbf {\ E} \cdot \mathrm {d} \mathbf {A} 
 =\iiint _{V}{\frac {\rho }{\varepsilon _{0}}}\,\mathrm {d} V={\frac {Q}{\varepsilon _{0}}}
כאשר 




Φ

E




{\textstyle \Phi _{E}}

 הוא השטף החשמלי, 




E



{\textstyle \mathbf {E} }

 הוא השדה החשמלי, 




d


A



{\textstyle \mathrm {d} \mathbf {A} }

 הוא אלמנט שטח אינפיניטסימלי על המשטח הסגור  \ {\mathcal {S}}, אשר כיוונו מוגדר כניצב למשטח, כלפי חוץ,  \ Q הוא המטען הכלוא בתוך המשטח,  \rho \, הוא צפיפות המטען החשמלי בנקודה  V,  \varepsilon _{0} הוא קבוע דיאלקטריות הריק ו־






∯




S




{\textstyle \oiint _{S}}

 הוא אינטגרל על המשטח הגאוסי 



 


S




{\textstyle \ {\mathcal {S}}}

 התוחם את נפח  \ {\mathcal {V}}.
יש לשים לב כי הווקטור  \mathrm {d} \mathbf {A}  מאונך למעטפת, והשדה החשמלי מוכפל סקלרית בווקטור זה; ככל שקווי השדה מאונכים יותר למעטפת, כך השטף החשמלי גדול יותר.
פיתוח מתמטי > חוק גאוס בניסוח דיפרנציאלי

ניסוחו של חוק גאוס בריק בצורתו הדיפרנציאלית הוא:
\nabla \cdot \mathbf {E} ={\frac {\rho }{\varepsilon _{0}}}
כאשר  \mathbf {\nabla }  הוא אופרטור הדיברגנץ ו- \rho  היא צפיפות מטען נפחית. החוק מקשר בין דיברגנץ השדה החשמלי בנקודה במרחב לבין צפיפות המטען באותה הנקודה. בחומר, מקדם הדיאלקטריות שונה מ- \ \varepsilon _{0} (המקדם הדיאלקטרי של הריק).
פיתוח מתמטי > שקילות הניסוחים

ניתן להוכיח באמצעות משפט גאוס (משפט הדיברגנץ) ששני הניסוחים – האינטגרלי והדיפרנציאלי – שקולים מתמטית:
הניסוח האינטגרלי של חוק גאוס:
עבור כל משטח גאוסי הכולא בתוכו מטען Q.
לפי משפט גאוס, משוואה זו שקולה לזו:
עבור כל נפח V המכיל מטען Q.
המטען בתוך הנפח שווה לצפיפות המטען הנפחית של הנפח כפול הנפח:
כדי שמשוואה זו תהיה נכונה תמיד עבור כל נפח V כלשהו, האינטגרנדים בשני אגפי המשוואה צריכים להיות שווים. ולפיכך, משוואה זו שווה ערך לזו:
מ.ש.ל.
חוק גאוס למגנטיות

בנוסף לחוק גאוס עבור השדה החשמלי, קיים גם חוק גאוס עבור השדה המגנטי. בניסוח האינטגרלי החוק נכתב כך:
 \oint \mathbf {B} \cdot d\mathbf {S} =0.
פירוש נוסחה זו הוא כי סך השטף המגנטי דרך כל מעטפת סגורה שווה ל-0. גם כאן ניתן להשתמש במשפט גאוס על מנת לעבור לצורה הדיפרנציאלית של החוק:
 \mathbf {\nabla } \cdot \mathbf {B} =0.
המשמעות של חוק זה היא שאין לשדה המגנטי מקורות. כלומר, קווי השדה אינם יוצאים או נכנסים לנקודה כלשהי במרחב, אלא יוצרים לולאות סגורות. תכונה זאת קשורה לכך שלפי כל התצפיות שנעשו עד כה, לא קיימים בטבע מונופולים מגנטיים – לצד כל קוטב מגנטי צפוני קיים קוטב דרומי (ולהפך), והם אינם ניתנים להפרדה.
שני החוקים מהווים חלק ממשוואות מקסוול.
הערות שוליים

↑  Duhem, Pierre. Leçons sur l'électricité et le magnétisme (in French). vol. 1, ch. 4, p. 22–23. shows that Lagrange has priority over Gauss. Others after Gauss discovered "Gauss' Law", too.
↑  Lagrange, Joseph-Louis (1773). "Sur l'attraction des sphéroïdes elliptiques". Mémoires de l'Académie de Berlin (in French): 125.
↑  Gauss, Carl Friedrich. Theoria attractionis corporum sphaeroidicorum ellipticorum homogeneorum methodo nova tractata (in Latin). (Gauss, Werke, vol. V, p. 1). Gauss mentions Newton's Principia proposition XCI regarding finding the force exerted by a sphere on a point anywhere along an axis passing through the sphere.
| חשמל |
| --- | --- | --- |
| מושגי יסוד | מטען • שדה חשמלי • אנרגיה פוטנציאלית חשמלית • פוטנציאל • מתח • כא"מ • זרם • התנגדות ומוליכות • עכבה • הספק •  השראות • זרם ישר • זרם חילופין • מעגל חשמלי • תהודה • עכבה אופיינית |  |
| רכיבים בסיסים | מקור מתח • מקור זרם • נגד • קבל • משרן • ממריסטור • שנאי • מפסק • מבדד |  |
| מכשירי מדידה | מד מתח • מד זרם • מד התנגדות • אלקטרוסקופ • גלוונומטר • מד קיבול • מד השראות • רב מודד • אוסצילוסקופ • מחולל אותות |  |
| אלקטרוניקה | מוליך למחצה • דיודה • טרנזיסטור • מיתוג • שפופרת ריק • טריודה • דיודה פולטת אור (לד) • מגבר שרת • מסנן תדרים • מעגל משולב • מעגל מודפס • VLSI  • מיקרואלקטרוניקה |  |
| זרם חזק | גנרטור חשמלי • מנוע חשמלי • תחנת כוח • מתקן חשמל דירתי • מערכת חלוקה • רשת חשמל • מערכת תלת-פאזית |  |
| בטיחות בחשמל | התחשמלות • לוח חשמל • קצר חשמלי • נתיך • הארקה • ממסר פחת • מפסק אוטומטי • צבע חוטי החשמל |  |
| חוקים פיזיקליים | חוק קולון • חוק גאוס • חוק אוהם • חוקי קירכהוף • חוק שימור המטען החשמלי • חוק פאראדיי |  |
יורי דמיטרייביץ'

יורי דמיטרייביץ' (ברוסית: Юрий Дмитриевич‏; 26 בנובמבר 1376 - 5 ביוני 1434) היה נסיך מוסקבה אשר בכל תקופת שלטונו הקצרה ניהל מאבק פנימי נגד בן דודו וסילי השני.
בשנת 1389, כאשר יורי היה בן 15, נפטר אביו דמיטרי דונסקוי. בהתאם לצוואתו הוא קיבל לשליטתו את נסיכות זבניגורדו שהייתה חלק מנסיכות מוסקבה והוגדר כיורש אחרי האח וסילי הראשון. פסקה זו בצוואה הייתה בהמשך בסיס למאבקים פנימיים בתוך נסיכות מוסקבה.
הוא התבסס בזבניגורוד ובנה בעיר מספר כנסיות שבעיטור שלהם השתתף גם אנדרי רובליוב. הוא היה פופולרי מאוד וידוע כמצביא ודיפלומט מוצלח. בשנת 1399 ארגן פשיטה מוצלחת לשטחים סביב נהר הוולגה תוך כיבוש 14 ערים טטריות, כולל קאזאן. למעשה זו הייתה הפלישה המוצלחת הראשונה שאורגנה על ידי נסיכים רוסים לשטחים אלו. בשנת 1414 עמד בראש פשיטה מוצלחת על ניז'ני נובגורוד שחיזקה את התלות של עיר זו בנסיכות מוסקבה. בשנת 1417 השתתף במערכה נגד רפובליקת נובגורוד.
מאבק על שלטון בנסיכות מוסקבה

יורי אף פעם לא הסתיר את שאיפותיו לרשת את וסילי הראשון. מיד לאחר פטירתו, נמלט יורי לגאליץ' (עיר באזור מוסקבה) והחל במשא ומתן עם אצילי מוסקבה. אף צד לא רצה להתחיל במלחמה פנימית כוללת ועל כן בתיווך ראש הכנסייה הרוסית, ארכיבישוף מטרופוליטני פוטי, סוכם לדחות את הנושא ולקבל את הכרעת חאן אורדת הזהב. בשנת 1427 אימו של וסילי השני, סופיה, נסעה איתו לאביה וויטובט, הדוכס של הדוכסות הגדולה של ליטא, וביקשה את עזרתו. במצב זה היה קשה ליורי להתמודד על תפקיד נסיך מוסקבה ובשנת 1428 הוא הבטיח להפסיק את המאבק.
בשנת 1430 נפטר נסיך ליטא וויטובט וזמן קצר לאחר מכן, נסע יורי לחצר חאן אורדת הזהב במטרה להשיג הכרעה לטובתו. גם וסילי נסע לחאן. יורי התבסס על צוואת דמיטרי דונסקוי אך החאן החליט שעל וסילי להמשיך למשול במוסקבה.
באפריל 1433 כוחותיו של יורי החלו לנוע לכיוון מוסקבה. וסילי לא הצליח לארגן את הצבא שלו, הפסיד בקרב ונמלט לקוסטרומה אך נעצר שם. למרות בקשות יועציו, יורי לא הרג אותו ואף העביר לשליטתו את העיר קולומנה. הוא אף הרשה לו לקחת איתו לקולומנה את יועציו מאצולת מוסקבה. בהיותו בקולומנה וסילי הצליח לקבץ סביבו את רוב אצולת הנסיכות. יורי, שראה את המצב, החליט לוותר על תפקיד נסיך מוסקבה וכך כבר באותה שנה, לאחר מספר חודשים בשלטון, החזיר את כס הנסיכות לווסילי ואז נסוג לגאליץ'.
בניו של יורי לא הסכימו להחלטת אביהם והמשיכו במאבק. בקרב שנערך בשנת 1434 הם ניצחו את הכוחות של וסילי. כאשר נודע לווסילי שבכוחות שהשתתפו בקרב היו גם אנשיו של יורי הוא פשט על גאליץ' ושרף אותה. כתוצאה מכך, הצטרף יורי בעצמו למאבק. באביב 1434 הכוחות המשותפים של יורי ובניו השיגו ניצחון חשוב על הכוחות של וסילי. יורי החל את הכהונה השנייה שלו ואילו וסילי נמלט לניז'ני נובגורוד והחל בהכנות לנסיעה לאורדת הזהב.
ב-5 ביוני 1434 נפטר יורי באופן פתאומי, על פי מספר גרסאות לאחר הרעלה. לאחר פטירתו, המשיכו בניו במאבק על השליטה בנסיכות מוסקבה.
טורניר ההזמנה בכדורגל נשים 1988

| --- | --- |
 מארחת:  הרפובליקה העממית של סין הרפובליקה העממית של סין
 תקופת התחרות:  1 ביוני 1988 – 12 ביוני 1988 (12 ימים) 
 מספר משתתפות:  12
 הזוכה:   נורווגיה
 מספר משחקים:  26
 מספר שערים:  81 (3.12 בממוצע למשחק)
 
טורניר ההזמנה בכדורגל נשים 1988, הידוע גם בשם הטורניר הבינלאומי בכדורגל נשים, הוא טורניר כדורגל נשים שארגנה פיפ"א מ-1 ביוני עד 12 ביוני 1988. הטורניר נערך בסין, ובא לבדוק האם הרעיון של גביע עולמי בכדורגל נשים הוא ריאלי. הטורניר זכה להצלחה רבה, וב-30 ביוני הודיעה פיפ"א על ייסוד גביע העולם לנשים, שייערך גם הוא בסין ב-1991.
תריסר נבחרות לקחו חלק בתחרות - ארבע מ-UEFA, שלוש מ-AFC, שתיים מ-CONCACAF ואחת מ-CONMEBOL, ‏CAF ו-OFC. אלופת אירופה דאז, נבחרת נורווגיה, זכתה בטורניר לאחר ניצחון 1–0 בגמר על שוודיה. ברזיל סיימה במקום השלישי, לאחר שניצחה את המארחת סין בדו-קרב פנדלים.
שלב הבתים > בית א'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  סין | 6 | 3 | 3 | 0 | 0 | 11 | 0 | 11 |
|  קנדה | 3 | 3 | 1 | 1 | 1 | 7 | 3 | 4 |
|  הולנד | 3 | 3 | 1 | 1 | 1 | 4 | 2 | 2 |
|  חוף השנהב | 0 | 3 | 0 | 0 | 3 | 0 | 17 | -17 |
| 0 | 1 | 2 |
| --- | --- | --- |
|  סין | 2 – 0 | קנדה   |
|  הולנד | 3 – 0 | חוף השנהב   |
|  סין | 1 – 0 | הולנד   |
|  קנדה | 6 – 0 | חוף השנהב   |
|  קנדה | 1 – 1 | הולנד   |
|  סין | 8 – 0 | חוף השנהב   |
שלב הבתים > בית ב'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  ברזיל | 4 | 3 | 2 | 0 | 1 | 11 | 2 | 9 |
|  נורווגיה | 4 | 3 | 2 | 0 | 1 | 8 | 2 | 6 |
|  אוסטרליה | 4 | 3 | 2 | 0 | 1 | 4 | 3 | 1 |
|  תאילנד | 0 | 3 | 0 | 0 | 3 | 0 | 16 | -16 |
| 0 | 1 | 2 |
| --- | --- | --- |
|  נורווגיה | 4 – 0 | תאילנד   |
|  אוסטרליה | 1 – 0 | ברזיל   |
|  ברזיל | 2 – 1 | נורווגיה   |
|  אוסטרליה | 3 – 0 | תאילנד   |
|  נורווגיה | 3 – 0 | אוסטרליה   |
|  ברזיל | 9 – 0 | תאילנד   |
שלב הבתים > בית ג'

| נבחרת | נקודות | משחקים | ניצחונות | תיקו | הפסדים | שערים> זכות | שערים> חובה | שערים> הפרש |
| --- | --- | --- | --- | --- | --- | --- | --- | --- |
|  שוודיה | 5 | 3 | 2 | 1 | 0 | 5 | 1 | 4 |
|  ארצות הברית | 4 | 3 | 1 | 2 | 0 | 6 | 3 | 3 |
|  צ'כוסלובקיה | 3 | 3 | 1 | 1 | 1 | 2 | 2 | 0 |
|  יפן | 0 | 3 | 0 | 0 | 3 | 3 | 10 | -7 |
| 0 | 1 | 2 |
| --- | --- | --- |
|  ארצות הברית | 5 – 2 | יפן   |
|  שוודיה | 1 – 0 | צ'כוסלובקיה   |
|  שוודיה | 1 – 1 | ארצות הברית   |
|  צ'כוסלובקיה | 2 – 1 | יפן   |
|  צ'כוסלובקיה | 0 – 0 | ארצות הברית   |
|  שוודיה | 3 – 0 | יפן   |
שלב ההכרעה

| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
|  | רבע גמר | רבע גמר |  |  | חצי גמר | חצי גמר |  |  | גמר | גמר |
:  
|  | 8 ביוני - גואנגג'ואו | 8 ביוני - גואנגג'ואו |   |   |  |  |   |   |  |  |
|  | 8 ביוני - גואנגג'ואו | 8 ביוני - גואנגג'ואו |   |   |  |  |   |   |  |  |
|  |   שוודיה |  1 |   |   |  |  |   |   |  |  |
|  |   שוודיה |  1 |   |   | 10 ביוני - פאניו | 10 ביוני - פאניו |   |   |  |  |
|  |   קנדה |  0 |   |   | 10 ביוני - פאניו | 10 ביוני - פאניו |   |   |  |  |
|  |   קנדה |  0 |   |   |   שוודיה |  2 |   |   |  |  |
|  | 8 ביוני - גואנגג'ואו | 8 ביוני - גואנגג'ואו |   |   |   שוודיה |  2 |   |   |  |  |
|  | 8 ביוני - גואנגג'ואו | 8 ביוני - גואנגג'ואו |   |   |   סין |  1 |   |   |  |  |
|  |   סין |  7 |   |   |   סין |  1 |   |   |  |  |
|  |   סין |  7 |   |   |  |  |   |   | 12 ביוני - גואנגג'ואו | 12 ביוני - גואנגג'ואו |
|  |   אוסטרליה |  0 |   |   |  |  |   |   | 12 ביוני - גואנגג'ואו | 12 ביוני - גואנגג'ואו |
|  |   אוסטרליה |  0 |   |   |  |  |   |   |   שוודיה |  0 |
|  | 8 ביוני - פושאן | 8 ביוני - פושאן |   |   |  |  |   |   |   שוודיה |  0 |
|  | 8 ביוני - פושאן | 8 ביוני - פושאן |   |   |  |  |   |   |   נורווגיה |  1 |
|  |   ברזיל |  1 |   |   |  |  |   |   |   נורווגיה |  1 |
|  |   ברזיל |  1 |   |   | 10 ביוני - גואנגג'ואו | 10 ביוני - גואנגג'ואו |   |   |  |  |
|  |   הולנד |  1 |   |   | 10 ביוני - גואנגג'ואו | 10 ביוני - גואנגג'ואו |   |   | משחק על המקום השלישי | משחק על המקום השלישי |
|  |   הולנד |  1 |   |   |   ברזיל |  1 |   |   | משחק על המקום השלישי | משחק על המקום השלישי |
|  | 8 ביוני - פאניו | 8 ביוני - פאניו |   |   |   ברזיל |  1 |   |   |  12 ביוני - גואנגג'ואו |  12 ביוני - גואנגג'ואו |
|  | 8 ביוני - פאניו | 8 ביוני - פאניו |   |   |   נורווגיה |  2 |   |   |  12 ביוני - גואנגג'ואו |  12 ביוני - גואנגג'ואו |
|  |   ארצות הברית |  0 |   |   |   נורווגיה |  2 |   |   |   ברזיל |  0 (4) |
|  |   ארצות הברית |  0 |   |   |  |  |   |   |   ברזיל |  0 (4) |
|  |   נורווגיה |  2 |   |   |  |  |   |   |   סין |  0 (3) |
|  |   נורווגיה |  2 |   |   |  |  |   |   |   סין |  0 (3) |
שלב ההכרעה > הגמר

| 0 | 1 | 2 | 3 | 4 |
| --- | --- | --- | --- | --- |
| 12 ביוני 1988 |  שוודיה | 0 - 1 |  נורווגיה | אצטדיון טיאנחה, גואנגג'ואו צופים: 30,000 (לפי נורווגיה)   35,000 (לפי שוודיה) שיפוט: ברזיל רומואלדו ארפי פיליו |
| 12 ביוני 1988 |  | (סיקור) | לינדה מדאלן 58' | אצטדיון טיאנחה, גואנגג'ואו צופים: 30,000 (לפי נורווגיה)   35,000 (לפי שוודיה) שיפוט: ברזיל רומואלדו ארפי פיליו |
נבחרת הטורניר

נבחרת מצטיינות הטורניר נבחרה על ידי אנשי התקשורת הסיניים.
| שוערת | שחקניות הגנה | קשריות | חלוצות |
| --- | --- | --- | --- |
|  שוודיה אליזבת ליידיניה |  שוודיה אווה זייקפלבי   נורווגיה היידי סטור   נורווגיה ליב סטרדט   שוודיה מרי קרלסון |  ארצות הברית קארין ג'נינגס   נורווגיה לינדה מדאלן   הרפובליקה העממית של סין סון צ'ינגמיי   ברזיל רוזלי |  ברזיל סבולה   נורווגיה אלן שיל |
הערות שוליים

1 2 3  88 days to go, באתר פיפ"א, 10 במרץ 2015
| גביע העולם בכדורגל לנשים |
| --- | --- | --- |
| טורנירי גמר | סין 1991 • שוודיה 1995 • ארצות הברית 1999 • ארצות הברית 2003 • סין 2007 • גרמניה 2011 • קנדה 2015 • צרפת 2019 • אוסטרליה וניו זילנד 2023 (גמר) • ברזיל 2027 |  |
| טורנירי מוקדמות | 1991 • 1995 • 1999 • 2003 • 2007 • 2011 • 2015 • 2019 • 2023 • 2027 |  |
| שונות | נבחרות משתתפות • טורניר ההזמנה 1988 |  |
טפיר קליפורני

| טפיר קליפורני |
| --- | --- |

תקופה
אמצע-סוף הפליסטוקן
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
משפחה:: טפיריים
סוג:: טפיר
מין:: טפיר קליפורני
שם מדעי
 Tapirus californicus ‏מריאם, 1912

טפיר קליפורני (שם מדעי: Tapirus californicus) הוא מין נכחד של טפיר אשר חי באמריקה הצפונית ונכחד לפני 11–13 אלף שנה, בסיומו של עידן הקרח.
מאפיינים

מאובני טפיר זה נמצאו בכמה אזורים באמריקה הצפונית, ובעיקר בקליפורניה, ממנה קיבל את שמו. בחפירות של בור זפת בפארק בלוס אנג'לס נמצאו שלדי טפירים משומרים שנפלו פנימה. מאובנים שנמצאו באי אלסמיר שבקנדה דמו במראם ומשוער שתפוצת הטפיר הייתה כלל אמריקאית (באותה תקופה האקלים באי הארקטי היה ממוזג ונוח בהרבה).
הטפיר היה דומה למיני הטפיר הרגילים והגיע לאורך 140 סנטי מטרים ולמשקל 225 קילוגרם וכנראה שהוא ניזון מצמחייה טרופית כמו שיחים, פרחים, עלים שונים, פירות וזרעים, תוך שימוש בחדקו השרירי כדי לתלוש את העלים. הוא עצמו נטרף בידי הטורפים של הפליסטוקן כמו הסמילודון, אריה אמריקני או זאב הבלהות. גם פלאו-אינדיאנים צדו אותו.
טפיר זה לצד מינים נוספים (כמו: Tapirus merriami ,Tapirus veroensis ו-Tapirus copei) היו נפוצים באמריקה הצפונית לפני ההחלפה האמריקאית הגדולה, בה מיני טפירים עברו לאמריקה הדרומית, שם הם נפוצים בימינו.
בתרבות

טפיר זה הופיע בסדרה העולם החדש הפראי.
יום הקופסאות

| --- | --- |

 סוג:  shopping day 
 סיבה:  יום אחרי חג המולד 
 
ציד ביום הקופסאות באנגליה, 1962
שולחן ערוך לארוחת יום הקופסאות. עריכת השולחן כוללת "קופסאות" סמליות
יום הקופסאות (באנגלית: "Boxing Day" מהמילה "Box" - קופסה), נודע גם בשם ה"בוקסינג דיי", הוא חג רשמי הנחגג במדינות חבר העמים הבריטי לאחר חג המולד, ב-26 בדצמבר מדי שנה. במספר מדינות ביום זה נחגג החג הקתולי יום סטפנוס הקדוש.
מקור שם החג

מקובל לתאר את מקורו של שם החג במנהג שהיה בבריטניה, שבו המשרתים בבתי האצולה נהגו לעבוד בערב חג המולד (הכינו והגישו את ארוחת החג בערב החג ולמחרת בצהרי החג), ורק יום לאחר חג המולד קיבלו את חופשתם ואת מתנותיהם (הקופסאות של המתנות) מהאדונים. מתנות חג המולד כונו "קופסאות חג המולד".
הסבר אחר (התואם יותר את ערכי הנצרות) לשמו של החג - ביום זה פרצו הכמרים את הקופסאות לאיסוף תרומות וחילקו את הכסף לנזקקים.
מועד החג

במקור היה יום החופש שניתן למשרתים - סוף השבוע הראשון שלאחר חג המולד, אולם החל מהמאה ה-19 הכוונה ל-26 בדצמבר - יום לאחר חג המולד, אולם כיום, בהיות החג חג רשמי, אם החג נופל על יום שבת או יום ראשון (ימי שבתון במדינות חבר העמים הבריטי), נדחה יום החג ליום שני.
מנהגי החג

בבריטניה יום הקופסאות הוא חג שבו נהוג לקיים משחקי כדורגל (בדומה למשחקי פוטבול שנערכים בחג ההודיה בארצות הברית).
באוסטרליה נערכים ביום זה משחקי קריקט, וכן מוזנק מנמל סידני מרוץ היאכטות סידני-הובארט - אחד ממרוצי היאכטות העיקריים שנערכים בעולם.
בקנדה, באוסטרליה ובניו זילנד משמש יום זה כיום קניות שבו נוהגות מרבית החנויות לקיים מכירות חיסול בהוזלה ניכרת של עודפים שנותרו על המדפים לאחר חג המולד.
במדינות אירופה

בדנמרק ובהולנד 26 בדצמבר הוא יום חג (הנקרא "der zweite Weihnachtsfeiertag" או anitag באוסטריה).
טריבונו ממו

טריבונו ממו (באיטלקית: Tribuno Memmo; נפטר ב-991) היה הדוכס ה-25 של ונציה. ויטאלה כיהן כדוג'ה בין השנים 979–991.
טריבונו ממו לא היה אדם משכיל, ואף לא ידע קרוא וכתוב, אולם היה אמיד ביותר בשל נישואיו למרינה, בתו של הדוג'ה ה-22 של ונציה, פייטרו קאנדיאנו הרביעי, ובשל עושרו והשפעתו נבחר לתפקיד דוג'ה.
למרינה ולטריבונו נולד בן אחד - מוריציו.
ככל הנראה טריבונו עבר לארמון הדוג'ה רק בשלהי כהונתו, מאחר שעבודות שיקום הארמון לאחר שריפתו בעת הדחתו של פייטרו קאנדיאנו הרביעי טרם הושלמו. בתקופת כהונתו של טריבונו הפכה בזיליקת מרקוס הקדוש לבזיליקה הדוכלית (הקפלה הפרטית של הדוג'ה).
ב-7 ביוני 983 נחתם הסכם בין ונציה לקיסר האימפריה הרומית הקדושה אוטו השני אשר העניק מחדש את זכויות המסחר הייחודיות שהוענקו בעבר לסוחרים הוונציאניים ברחבי האימפריה (זכויות שבוטלו לאחר רצח פייטרו קאנדיאנו הרביעי).
טריבונו ממו נפטר בשנת 991. לאחר מותו נבחר לתפקיד הדוג'ה פייטרו אורסאולו השני.
יהדות ארצות האסלאם במלחמת ששת הימים

מלחמת ששת הימים הובילה למספר תמורות נרחב ביחס החברה הערבית ליהודי ארצות האסלאם. הפסדן המכריע של מצרים, סוריה, ירדן ויתר מדינות ערב במלחמה שבר את רוחה הלאומית של החברה הערבית. רצון הנקמה ותחושות האיבה התעצמו והובילו לגילויים אנטי יהודיים באופן תדיר. רדיפת היהודים התבטאה בפרעות ואירועי אלימות קשים מחד גיסא, ופעולות הסתה ענפות נגד היהודים מאידך גיסא. ראשי המשטרים הערביים ליבו תחושות השנאה כלפי היהודים ואף שידלו את עמיהם לפרוע בהם, פרט לשלטונות מרוקו תוניסיה .החברה הערבית ראתה בקהילות היהודיות כקושרות קשרים חשאיים עם מדינת ישראל. יהודים רבים הואשמו בפעילות ריגול תחת המשטרים הערביים, נשלחו למעצר ואף הוצאו להורג.
עיראק

קהילת יהודי עיראק מנתה כ-3000 איש ערב מלחמת ששת הימים. יהודים אלו היו לנרדפים על ידי השלטונות בעיראק עוד בטרם פרוץ המלחמה. על היהודים הוטלו הגבלים רבים, אשר הלכו והחריפו עם חילופי השלטון התכופים במדינה. נאסר על היהודים להגר מעיראק ולמכור את רכושם ונכסיהם. הוטלה עליהם חובת נשיאת תעודה צהובה שנועדה לזהותם ולבדלם מן האוכלוסייה בעיראק. עם פרוץ מלחמת ששת הימים הוחזקו היהודים במעצר בית. "רדיו בגדד" הפיץ ידיעה כי הרב הראשי של קהילת יהודי עיראק תמך בכוחות הצבא העיראקים הנלחמים בישראל, הביעה סלידה עמוקה מתוקפנותה של מדינת ישראל והכיר תודה על תמיכת ראשי המשטר העיראקי בקהילה היהודית. תקיפת ישראל בבסיס חיל האוויר העיראקי H-3 השוכן במדבר העיראקי, גברו הקולות השטנה הקוראים לפגוע ביהודים על היותם גורמי ביון של ישראל בלב עיראק. גל מעצרים נרחב התרחש בכל רחבי המדינה. עשרות יהודים נעצרו, סבלו מעינויים ונדרשו לשלם סכומי כסף גבוהים למען שחרורם. השלטונות העיראקים החמירו את ההגבלים על היהודים. קווי הטלפון של היהודים נותקו ונאסר עליהם ליצור קשר עם חברי קהילתם. רכושם הוחרם ונאסר עליהם להחזיק בנכסי מקרקעין. חשבונות בנקם נחסמו והוקפאו פרט לסכומי כסף זעומים אשר נועדו לכלכלם בדוחק. יהודים אשר עבדו בשירות הציבורי פוטרו מעבודתם, בתי העסק יהודים נסגרו ונאסר עליהם לעסוק במסחר. משרד הביטחון העיראקי החרים את מגרש הספורט של הקהילה היהודית, בטענה כי המקום מהווה מפגש של חברי הקהילה לתכנון פעולות הפוגעות בביטחון הלאומי. פעילות ההסתה נגד היהודים נעשה רווחת בכלל אמצעי התקשורת. ערוצי הטלוויזיה בעיראק שידרו תוכניות שעשוע המציגות דמויות בעלות שמות יהודיים נפוצים כמקור לחתרניות וחוסר נאמנות לאומית. הקהילה היהודית ספגה התקפה חריפה במהלך שידור רדיו "צוות אל ערב" מתאריך ה-17 ביוני, בו חברי הקהילה הואשמו בקשירת קשרי ריגול עם מדינת ישראל והציונות. פעילות הטפה נרחבת התקיימה במסגדים ברחבי עיראק, בה היהודים תוארו כנגיפים מסוכנים אשר יש להוקיע אותם. רוחות השנאה כלפי היהודים גברו עם היבחרו המחודשת של טאהר יחיא לראש ממשלת עיראק. הוטלו על היהודים גזרות נוספות וקשות. נאסר עליהם ללמוד באוניברסיטאות,למכור את רכושם האישי, לעסוק בתחום הרוקחות ולהפעיל בתי מרקחת בעיראק. יהודים אשר עבדו בעסקים מסחריים פוטרו מעבודתם. רכוש רב של הקהילה היהודית הוחרם. בסוף שנת 1968 רדיפת היהודים הייתה למשמעותית ונרחבת ביותר. המשטר העיראקי הביא למעצר עשרות יהודים בגין ריגול למען מדינת ישראל. במשפט שנערך באופן חשאי, קבוצה של 14 גברים, מתוכם 11 יהודים, נידונו למוות בעוון בגידה וריגול למען ישראל. תשעה יהודים הוצאו להורג בתלייה בתאריך ה-27 בינואר שנת 1969. ההוצאה להורג התקיימה בכיכר "אל-תחריר" (השחרור) בבגדד. התקשורת העיראקית שלהבה ועודדה את הציבור להגיע ולחזות בתלייתם בכיכר העיר. ערוצי הטלוויזיה העיראקים שידרו את גופות הנידונים למוות התלויות. לאחר מכן, ב-26 באוגוסט 1969, שני היהודים הנותרים הוצאו להורג  בתלייה. מעשי התלייה גונו מכל וכל על ידי הקהילה הבין לאומית. מהקהילה היהודית המשיכה לסבול מגלי מעצרים רבים, רציחות ומעשי התנכלויות רבים. בהשפעת לחץ בין לאומי שרידי הקהילה היהודית בעיראק חולצו והיגרו מעיראק במהלך שנות השבעים.
מצרים

קהילת יהודי מצרים מנתה כ- 2500 נפש, כ-1500 יהודים התגוררו בקהיר וכ-1000 יהודים באלכסנדריה. רוחות השנאה נשבו בחברה המצרית והקהילה היהודית הייתה לנרדפת. עם פרוץ מלחמת ששת הימים, שלטונות מצרים יצאו במסע מעצרים נרחב של מאות מבני הקהילה היהודית. כל בני הקהילה הזכרים בני 16 עד 60 שנים נעצרו ונשלחו למאסר חשאי. בבתי המאסר סבלו היהודים מעינויים קשים, תנאי מאסר קיצוניים והשפלה בוטה. כ-600 יהודים נכלאו בכלא "אבו ז'באל" מחוץ לקהיר, בו עונו היהודים באופן קיצוני, בין היתר באלימות קשה,ביצוע מעשי אונס הומוסקסואליים באופן תדיר בהוראת סוהרי הכלא וכדומה. על רבה הראשי של קהיר- חיים דואק ונשיא הקהילה האשכנזית בעיר נגזר לשהות במעצר בית. כ-200 יהודים נכלאו בכלא "אל- ברגה" באלכסנדריה. במשך תקופה ממושכת הממשל המצרי אסר על ארגונים הומניטריים כדוגמת הצלב האדום לבקר את האסירים היהודים. לאחר מאמצים רבים של מספר ארגונים וממשלות, שוחררו מספר קטן של יהודים מן המאסר. ראשי השלטונות המצריים, ובראשם נשיא מצרים גמאל עבד אל נאצר, ראו כמטרה לנקום ביהודי מצרים על תבוסת מצרים במלחמה. יהודים רבים פוטרו מעבודתם. רכוש היהודים הוחרם על ידי הממשלה. בשנת 1970 ניתן האישור לאחרוני הקהילה היהודית במצרים לעזוב את המדינה, ללא אפשרות לקחת עימם את רכושם.